b'\n_START_ARTICLE_\nGiulio Masetti\n_START_SECTION_\n\xc5\xbdivljenje\n_START_PARAGRAPH_\nGiulio Masetti se je rodil leta 1895 v Firencah, tudi njegov brat, grof Carlo Masetti, je bil dirka\xc4\x8d. Svoj prvi dirkalnik, 4.5-litrski Fiat S57 B14 je kupil od Antonia Ascarija, v prvem nastopu na dirki Targa Florio leta 1919 je bil \xc4\x8detrti. Masetti, z vzdevkom Leone delle Madonie, je najbolj znan kot dvakratni zaporedni zmagovalec presti\xc5\xbene dirke Targa Florio, v letih 1921 in 1922. V sezoni 1922 je zmagal tudi na dirki Velika nagrada Montenera. V sezoni 1925 je prestopil v Sunbeam, ob ve\xc4\x8d odstopih je dosegel tretje mesto na dirki za Veliko nagrado Francije. Leta 1926 se je smrtno ponesre\xc4\x8dil na dirki Targa Florio s \xc5\xa1tevilko 13, ki se od takrat ne uporablja ve\xc4\x8d na dirkah za Veliko nagrado.'